
Mitropolitul Ilarion Alfeev, mâna dreaptă a ereziarhului Kirill al Moscovei, a oferit 
un interviu portalului grecesc romfea.gr, în care, printre altele, a fost întrebat 
despre hotărârea Soborului Arhieresc al BORu privitoare la deciziile luate la 
sinodul ecumenist din Creta. 


Deşi a adoptat un limbaj foarte diplomat, Ilarion Alfeev a afirmat că totuşi BORu nu a respins 


deciziile din Creta, ci doar a făcut referire la lipsa de consens pan-ortodox în privinţa acestora. 


romfea.gr: — Soborul Arhieresc al Bisericii Ruse a respins deciziile Sfântului şi Marelui Sinod 


din Creta. Nu credeți că un asemenea pas ar putea slăbi unitatea Ortodoxiei universale? 


Mitr. Ilarion: — Soborul Arhieresc ce a avut loc în luna decembrie a anului trecut nu a respins 
aceste decizii, dar nici nu a exprimat ceva principial nou în privinţa poziţiei Bisericii Ortodoxe 
Ruse faţă de Sinodul din Creta, care în linii generale a fost formulată de Sfântul Sinod încă în iulie 
2016. Noi nu putem recunoaşte acest sinod în statutul în care el ar fi trebuit să aibă loc, după cum 
am sperat cu toţii, căci el s-a petrecut încălcând principiul aprobat al consensului tuturor 
Bisericilor Locale autocefale recunoscute. Un şir de Biserici Locale au îndemnat la amânarea 
Sinodului și prin urmare nu au participat la el după ce îndemnul lor nu a fost auzit. Astfel noi nu 
putem privi deciziile luate în Creta ca având importanţă pan-ortodoxă sau obligatorie pentru toate 
Bisericile Ortodoxe. 

Diferite Biserici Locale evaluează diferit Sinodul din Creta, dar vă pot spune cu siguranţă că 
această chestiune nu ne desparte unii de alţii, nu împiedică comuniunea dintre noi şi conslujirea 
Dumnezeieştii liturghii. Asta o dovedesc, printre altele, festivitățile ce au avut loc în decembrie la 
Moscova în legătură cu centenarul restabilirii Patriarhiei în Biserica Rusă, la care au luat parte 
Întâistătătorii şi reprezentanţi din aproape toate Bisericile autocefale. Sunt sigur că Bisericile 
Locale, indiferent de atitudinea lor față de Sinodul din Creta, trebuie să dezvolte în continuare 
conlucrarea pan-ortodoxă, căci doar prin eforturi comune noi putem să depăşim divergenţele ce 


mai sunt între noi şi să întărim unitatea Sfintei Biserici Ortodoxe. 
Sursa: 


lo. 

Această intrare a fost publicată în Sinodul Tâlhăresc de ortodoxiadreaptacredinta. Pune un 
semn de carte la legătura permanentă 
[https://ortodoxiadreaptacredinta.wordpress.com/2018/02/14/mitropolitul-ilarion-alfeev- 
soborul-arhieresc-al-boru-nu-a-respins-deciziile-sinodului-din-creta/] . 


